Van kleindorpse-stofstrate tot internasionale sukses | rooi rose Van kleindorpse-stofstrate tot internasionale sukses | rooi rose
Met ’n staande applous, hope talent en trane in die oë ontvang dié jeugkoor van Limpopo vier “ja’s” van die America’s Got Talent-beoordelaars.
Van kleindorpse-stofstrate tot internasionale sukses – Deur Zoë Salzwedel. Hooffoto: Trae Patton/NBC/NBCU Photo Bank via Getty Images
Die afgelope week was die Ndlovu Jeugkoor in die kollig vir hulle foutlose oudisie vir die 14de seisoen van die gewilde Amerikaanse televisieprogram, America’s Got Talent (AGT). Met hulle uitvoering van Vicky Sampson se “My African Dream” het dié koor dit reggekry om diep in die harte in te kruip van miljoene kykers regoor die wêreld.
Lees ook: Sing, draf of kook saam met ander – dis goed vir jou!
@choirafrica’s presence and power is undeniable!
A post shared by America’s Got Talent – AGT (@agt) on Jun 28, 2019 at 2:00pm PDT
Die Ndlovu Jeugkoor is in 2009 as ’n naskoolse gemeenskapsprojek begin om minder bevoorregte kinders te help om van die sosiale kwessies in hulle dorpie te ontsnap. Dít vorm deel van ’n groter projek, die Ndlovu Care Group, wat in 1994 deur ’n Nederlandse doktor, Dr Hugo Templeman, in Moutse (Limpopo) gestig is.
Die versorgingsgroep bied innoverende gesondheidsorg, kindersorg, onderwys en gemeenskapsontwikkeling. In 2009 is die Ndlovu Jeugkoor as deel van die gemeenskapsontwikkelingprogram begin en het dit sedertdien op ’n besondere manier die harte en lewens van dié dorpie se jeug geraak.
Die storie agter die Ndlovu Jeugkoor:
Die koor is ’n toonbeeld van die potensiaal van enige mens wanneer hy/sy die kans gegun word om uitnemendheid te bereik, ongeag sy/haar agtergrond, opvoeding of geboorteplek.
“Net omdat jy in armoede gebore is, beteken dit nie dat jy armoede ís nie.” – Ralf Schmitt, Ndlovu Jeugkoor-koorleier
This right here is what a strong leader looks like. ♥️ pic.twitter.com/lJNPuoz42E
— America’s Got Talent (@AGT) June 26, 2019
In 2018 het die Ndlovu Jeugkoor ’n isiZulu-weergawe van Ed Sheeran se “Shape of You” tydens ’n onderhoud op Jacaranda FM se ontbytprogram, Breakfast with Martin Bester, uitgevoer. Sedertdien het hulle besondere hoogtes bereik en miljoene aanhangers bygegekry. Hulle musiekvideo van dié weergawe van “Shape Of You” met die Grammy-bekroonde fluitspeler, Wouter Kellerman, is sedert 15 Oktober 2018 meer as 3.3 miljoen keer op YouTube gekyk.
Lees ook: 1 000 stemme: Ons land se grootste koor
Kyk gerus hier na hulle weergawe van “Shape Of You” met Wouter Kellerman:
Die America’s Got Talent-organisasie het die koor gekontak om vir ’n oudisie te kom nadat hulle die koor se uitvoering op Jacaranda FM gesien het.
“Hulle het die Jacaranda FM-video gesien, en hulle was waarlik verras met ons optrede,” vertel die Ndlovu Jeugkoor-koorleier, Ralf Schmitt, met trots Donderdagoggend (25 Junie 2019) vir Martin Bester tydens sy opvolgonderhoud op Jacaranda FM vertel.
‘America’s Got Talent’ saw the Breakfast with @martin.bester video and they were shocked by our performance” choir conductor, Ralf Schmitt said with pride.
A post shared by Jacaranda FM (@jacarandafm) on Jun 27, 2019 at 5:22am PDT
Die Ndlovu Jeugkoor het die America’s Got Talent-verhoog soos ’n storm getref en miljoene mense geïnspireer met hulle hartroerende storie.
Van een ding is ons seker: hulle het beslis elke Suid-Afrikanerhart baie trots gemaak met hulle hoendervleismooi-oudisie vir AGT. Hulle oudisie vir die 14de seisoen van AGT is sedert 26 Junie 2019 al meer as 4.7 miljoen keer op YouTube gekyk,
Kyk gerus hier na hul oudisie:
We have some big news that we are excited to share with you all. We have just returned from Los Angeles after auditioning for the next season of @agt. Stay turned for further updates! Learn more about our journey by following the link in our bio. #AGT #Music #Talent
A post shared by Ndlovu Youth Choir (@choirafrica) on Mar 22, 2019 at 12:49am PDT
A post shared by Ndlovu Youth Choir (@choirafrica) on Jun 21, 2019 at 11:02am PDT
Wat het die America’s Got Talent beoordelaars van die Ndlovu Jeugkoor se oudisie gedink?
What the @ChoirAfrica embodies is the happiness that we should all lead each day with. What a moment that only happens on @AGT! ?❤️pic.twitter.com/JeJ3TCN3ZR
Simon Cowell se woorde beskryf dié Jeugkoor perfek, “Ons het nog altyd vir só ’n koor gewag – iets wat ons nog nooit vantevore gehoor het nie. Julle energie het letterlik net van my afgespring. Dit was ’n fantastiese oudisie en julle is ’n groep wat ek vir lank gaan onthou.”
Besoek gerus die koor se webblad, en volg hulle op Instagram, Twitter en Facebook.
It’s been a week since our audition aired on America’s Got Talent (@AGT). The support that we have received has been phenomenal, thank you to you all.
Here are a few backstage photographs from the audition. #AGT pic.twitter.com/jyFe8abo9v
— Ndlovu Youth Choir (@ChoirAfrica) July 2, 2019
America’s Got Talent is een van die grootste talentskoue ter wêreld en die wenner ontvang ’n lewensveranderende prys van $1 miljoen en wêreldwye erkenning.
Met vier “ja’s” van die beoordelaars is die Ndlovu Jeugkoor deur na die volgende rondte van AGT, en ons wens hulle alle sukses toe!
Fotograaf: Corinna Tannian
Vir meer inligting oor besprekings, kontak gerus vir Ralf Schmitt by [email protected]
As jy graag ’n skenking wil maak, hier is die besonderhede:
Taknaam GROBLERSDAL 236
Limpopomusieksosiale mediavideo'sfacebookminderbevoorregte Suid-AfrikanersinstagramTwitteryoutubesuid-afrikanerstrots suid-afrikaansmusiektalentmusiekvideokoorkoorsangAmerica's Got TalentAGTjeugkoorNdlovu Youth ChoirNdlovu JeugkoorMoutsesuid afrikaanse musikantekoorleierfluitspeler
Poppie Nongena-lokprent se kragtige boodskap vir Suid-Afrika